1. **ז, ב – ח, א**

**רש"י**

**רמא דשורא אדרבנן.** הטיל יציאת חומת העיר על החכמים כמו על שאר בני אדם:

**חול.** שהוא מועט ממעשיהם של צדיקים:

**מגין על הים.** והוא לו לחומה כדכתיב אשר שמתי חול גבול לים (ירמיהו ח):

**אלו תלמידי חכמים.** אלמא אין צריכין חומה:

**[זו] כנסת ישראל.** כולם שוין לענין חומה וגודרים עצמן מלטמע בעובדי כוכבים:

**שאתה מחבב עמים.** שאתה מצהיב להם פניך להשליטן על בניך:

**כל קדושיו.** של ישראל בידך [הם] לשומרן:

**בלשון ארמי נאמר.** יתנו תרגום של ישנו כמו ושננתם ותנינון (דברים ו):

**אם תנו כולם.** וכן רובן יהיו שונין ועוסקים בתורה כשיגלו בעמים:

**עתה אקבצם.** בקרוב אקבצם:

**ויחלו מעט וגו'.** ואף [אם] מועטין הן השונין בעמים יחלו ממשא מלך ושרים יהיו בטלים מלשאת משא מלך ושרים. יחלו כמו לא יחל דברו (במדבר ל):

**רַבִּי יְהוּדָה** נְשִׂיאָה רָמָא דְּשׁוּרָא אַדְּרַבָּנַן.

אָמַר לֵיהּ[[1]](#footnote-1) **רֵישׁ לָקִישׁ**:

רַבָּנַן לָא צְרִיכִי נְטִירוּתָא,

דִּכְתִיב: "אֶסְפְּרֵם מֵחוֹל יִרְבּוּן"[[2]](#footnote-2) (תהלים קיט, יח).

אֶסְפְּרֵם לְמַאן?

אִילֵימָא לַצַּדִּיקִים דִּנְפִישִׁי מֵחָלָא –

הָשְׁתָּא כּוּלְּהוּ יִשְׂרָאֵל כְּתִיב בְּהוּ "כַּחוֹל אֲשֶׁר עַל שְׂפַת הַיָּם"[[3]](#footnote-3) (בראשית כב, יז),

צַדִּיקִים עַצְמָם מֵחוֹל יִרְבּוּן?!

אֶלָּא הָכִי קָאָמַר:

"אֶסְפְּרֵם" – לְמַעֲשֵׂיהֶם שֶׁל צַדִּיקִים,

"מֵחוֹל יִרְבּוּן" – וְקַל וָחוֹמֶר:

וּמַה חוֹל שֶׁמוּעָט מֵגֵין עַל הַיָּם,

מַעֲשֵׂיהֶם שֶׁל צַדִּיקִים שֶׁהֵם מְרוּבִּים לֹא כָּל שֶׁכֵּן שֶׁמְּגִינִּים עֲלֵיהֶם?!

כִּי אֲתָא לְקַמֵּיהּ דְּ**רַבִּי יוֹחָנָן**, אָמַר לֵיהּ:

מַאי טַעֲמָא לָא תֵּימָא לֵיהּ מֵהָא:

"אֲנִי חוֹמָה וְשָׁדַי כַּמִּגְדָּלוֹת"[[4]](#footnote-4) (שיר השירים ח, י);

"אֲנִי חוֹמָה" – זוֹ תּוֹרָה,

**ח,א**   "וְשָׁדַי כַּמִּגְדָּלוֹת" –אֵלּוּ תַּלְמִידֵי חֲכָמִים?

וְרֵישׁ לָקִישׁ סָבַר לָהּ כִּדְּדָרַשׁ **רָבָא**:

"אֲנִי חוֹמָה" – זוֹ כְּנֶסֶת יִשְׂרָאֵל,

"וְשָׁדַי כַּמִּגְדָּלוֹת" – אֵלּוּ בָּתֵּי כְנֵסִיּוֹת וּבָתֵּי מִדְרָשׁוֹת.

**רַב נַחְמָן בַּר רַב חִסְדָּא** רָמָא כַּרְגָּא אַרַבָּנַן.

אָמַר לֵיהּ **רַב נַחְמָן בַּר יִצְחָק**:

עָבַרְתָּ אַדְּאוֹרַיְיתָא וְאַדִּנְבִיאֵי וְאַדִּכְתוּבֵי!

אַדְּאוֹרַיְיתָא –

דִּכְתִיב: "אַף חֹבֵב עַמִּים כָּל קְדשָׁיו בְּיָדֶךָ"[[5]](#footnote-5) (דברים לג, ג) –

אָמַר משֶׁה לִפְנֵי הַקָּדוֹשׁ בָּרוּךְ הוּא:

רִבּוֹנוֹ שֶׁל עוֹלָם,

אֲפִילּוּ בְּשָׁעָה שֶׁאַתָּה מְחַבֵּב עַמִּים – "כָּל קְדוֹשָׁיו יִהְיוּ בְּיָדֶךָ".

"וְהֵם תֻּכּוּ לְרַגְלֶךָ" (דברים לג, ג) –

תָּנֵי **רַב יוֹסֵף**:

"אֵלּוּ תַּלְמִידֵי חֲכָמִים,

שֶׁמְּכַתְּתִים רַגְלֵיהֶם מֵעִיר לְעִיר וּמִמְּדִינָה לִמְדִינָה לִלְמוֹד תּוֹרָה".

"יִשָּׂא מִדַּבְּרֹתֶיךָ" (דברים לג, ג) –

לִישָּׂא וְלִיתֵּן בִּדְבוּרוֹתָיו שֶׁל מָקוֹם.

אַדִּנְבִיאֵי –

דִּכְתִיב: "גַּם כִּי יִתְנוּ בַגּוֹיִם עַתָּה אֲקַבְּצֵם,

וַיָּחֵלּוּ מְּעָט מִמַּשָּׂא מֶלֶךְ וְשָׂרִים" (הושע ח, י) –

אָמַר **עוּלָּא**:

פָּסוּק זֶה בְּלָשׁוֹן אֲרָמִית נֶאֱמַר:

"אִי תָּנוּ" כּוּלְּהוּ – עַתָּה אֲקַבְּצֵם,

וְאִם מְעַט מֵהֶם – יָחֵלּוּ מִמַּשָּׂא מֶלֶךְ וְשָׂרִים.

אַדִּכְתוּבֵי –

דִּכְתִיב: "מִנְדָּה בְלוֹ וַהֲלָךְ לָא שַׁלִּיט לְמִרְמֵא עֲלֵיהֹם"[[6]](#footnote-6) (עזרא ז, כד) -

**רש"י**

**מנדה בלו והלך.** דריוש צוה את פחת עבר הנהר על אנשי כנסת הגדולה:

**מנת המלך.** מגבת מסים שהן מטילין תמיד על בני המדינה:

**ארנונא.** עישורי תבואות ובהמות מדי שנה בשנה:

**כריא חדתא.** יציאת כריית באר מים חיים לשתות:

**לא מידויל.** לא ימצאו בו מים והפסדתם חנם ויתמי לאו בני מחילה נינהו דליחלו:

**לאגלי גפא.** לשערי חומות העיר להציב בהן דלתות. אגלי דלתות כמו טרוקו גלי ברכות (דף כח.) גפא סתימה כמו מצא אחר הגפה באלו מציאות (ב"מ דף כה:):

**לכריא פתיא.** חפירת בור לשתות מים ועל שם הכלי המונח שם בבור תמיד לשתות בו עוברי דרכים קורהו פתיא:

**אפילו מרבנן.** שהכל צריכין למים:

**דלא נפקי באכלוזא.** שאין הן עצמם יוצאין בהכרזה לחפור אלא שוכרים פועלים:

**ככלב וכעורב.** שחס הקב"ה עליהם (שבת קנה:) שנאמר יודע צדיק דין דלים (משלי כט) לפי שהכלב מזונותיו מועטין לפיכך שוהה אכילתו במעיו שלשת ימים וגבי עורב כתיב לבני עורב אשר יקראו (תהלים קמז) לפי שהעורב אכזרי על בניו והקב"ה מזמין להן יתושין מתוך צואתם ואוכלין:

**דמי כלילא.** עטרה למלך קיסר:

**אתו.** עמי הארץ לקמיה דרבי:

**דליוה לפלגא.** מחל המלך דמי החצי וסילקה מעליהן:

וְאָמַר **רַב יְהוּדָה**:

"מִנְדָּה" – זוֹ מְנַת הַמֶּלֶךְ,

"בְלוֹ" – זוֹ כֶּסֶף גּוּלְגָלְתָא,

"וַהֲלָךְ" – זוֹ אַרְנוֹנָא.

**רַב פַּפָּא** רָמָא כַּרְיָא חֲדַתָּא אַיָּתְמֵי.

אָמַר לֵיהּ **רַב שֵׁישָׁא בְּרֵיהּ** דְּ**רַב אִידִי** לְ**רַב פַּפָּא**:

וְדִילְמָא לָא מִידְוִיל!

אָמַר לֵיהּ: מִישְׁקַל שָׁקֵילְנָא מִנַּיְיהוּ;

אִי מִידְוִיל – מִידְוִיל,

וְאִי לָא – מַהֲדַרְנָא לָהּ נִיהֲלַיְיהוּ.

אָמַר **רַב יְהוּדָה**:

הַכֹּל לְאַגְלֵי גַּפָּא, אֲפִילּוּ מִיָּתְמֵי,

אֲבָל רַבָּנַן לָא צְרִיכִי נְטִירוּתָא.

הַכֹּל לְכַרְיָא פַּתְיָא, אֲפִילּוּ מֵרַבָּנַן.

וְלָא אֲמָרַן אֶלָּא דְּלָא נָפְקִי בְּאַכְלוּזָא,

אֲבָל נָפְקִי בְּאַכְלוּזָא – רַבָּנַן לָאו בְּנֵי מֵיפַּק בְּאַכְלוּזָא נִינְהוּ.

רַבִּי פָּתַח אוֹצָרוֹת בִּשְׁנֵי בַצּוֹרֶת, אָמַר:

יִכָּנְסוּ בַּעֲלֵי מִקְרָא, בַּעֲלֵי מִשְׁנָה , בַּעֲלֵי תַלְמוּד, בַּעֲלֵי הֲלָכָה, בַּעֲלֵי הַגָּדָה,

אֲבָל עַמֵּי הָאָרֶץ אַל יִכָּנְסוּ.

דָּחַק **רַבִּי יוֹנָתָן בֶּן עַמְרָם** וְנִכְנַס, אָמַר לוֹ:

רַבִּי, פַּרְנְסֵנִי!

אָמַר לוֹ: בְּנִי, קָרִיתָ?

אָמַר לוֹ: לָאו.

שָׁנִיתָ?

אָמַר לוֹ: לָאו.

אִם כֵּן, בַּמֶּה אֲפַרְנֶסְךָ?

אָמַר לוֹ: פַּרְנְסֵנִי כְּכֶלֶב וּכְעוֹרֵב!

פַּרְנְסֵיהּ.

בָּתַר דְּנָפַק, יָתֵיב רַבִּי וְקָא מִצְטָעֵר, וְאָמַר:

אוֹי לִי שֶׁנָּתַתִּי פִּתִּי לְעַם הָאָרֶץ!

אָמַר לְפָנָיו **רַבִּי שִׁמְעוֹן בַּר רַבִּי**: שֶׁמָּא יוֹנָתָן בֶּן עַמְרָם תַּלְמִידְךָ הוּא,

שֶׁאֵינוֹ רוֹצֶה לֵיהָנוֹת מִכְּבוֹד תּוֹרָה מִיָּמָיו?

בָּדְקוּ – וְאַשְׁכַּח.

אָמַר רַבִּי: יִכָּנְסוּ הַכֹּל.

רַבִּי לְטַעֲמֵיהּ,

דְּאָמַר רַבִּי: "אֵין פּוּרְעָנוּת בָּא לָעוֹלָם אֶלָּא בִּשְׁבִיל עַמֵּי הָאָרֶץ".

כְּהַהוּא דְּמֵי כְּלִילָא דְּשָׁדוּ אַטִּבֶּרְיָא,

אָתוּ לְקַמֵּיהּ דְּרַבִּי וְאָמְרוּ לֵיהּ: לֵיתְבוּ רַבָּנַן בַּהֲדַן.

אָמַר לְהוּ: לָא!

אָמְרוּ לֵיהּ: עֲרוּקִינַן.

אָמַר לְהוּ: עֲרוֹקוּ!

עֲרַקוּ פַּלְגֵּיהוֹן, דָּלְיוּהּ פַּלְגָּא.

אֲתוּ הָנְהוּ פַּלְגָּא קַמֵּי דְּרַבִּי,

אָמְרוּ לֵיהּ: לֵיתְבוּ רַבָּנַן בַּהֲדַן.

**רש"י**

**שדיוה אכובס.** הטילוה פחתי המלך על הכובס:

אָמַר לְהוּ: לָא!

עֲרוּקִינַן.

עֲרוֹקוּ!

עֲרַקוּ כּוּלְּהוּ, פַּשׁ הַהוּא כּוֹבֵס –

שַׁדְיוּהָּ אַכּוֹבֵס.

עֲרַק כּוֹבֵס – פָּקַע כְּלִילָא.

אָמַר רַבִּי:

"רְאִיתֶם, שֶׁאֵין פּוּרְעָנוּת בָּא לָעוֹלָם אֶלָּא בִּשְׁבִיל עַמֵּי הָאָרֶץ"!

1. **ח, א**

**רש"י**

**החמרת והגמלת.** שיירא של חמרים ושל גמלים:

**הרי אלו בסקילה.** כדין שאר יחידים:

**יתובי מתא.** בשלשים יום וגבי עיר הנדחת כתיב יושבי העיר (דברים יג):

**ולכל מילי.** ומקמי הכי לא יהיב מידי עם בני העיר:

**שלשים יום לתמחוי.** כיון ששהה שם שלשים יום גובין הימנו [גבאי] תמחוי מאכל לעניים:

**לקופה.** לצדקה:

**לכסות.** עניי העיר:

**לקבורה.** לקבור עניי העיר שהיא יציאה יתירא:

**לשורא.** לתיקון החומה:

**לפרשא.** פרש שהולך סביבות העיר לשומר' ולידע מה היא צריכה:

**לטרזינא.** שומר כלי זיין של בני העיר ויושב בבית אצל השער:

"וְכַמָּה יְהֵא בָּעִיר וִיהֵא כְּאַנְשֵׁי הָעִיר [- שְׁנֵים עָשָׂר חֹדֶשׁ]".

וּרְמִינְהִי:

"הַחַמֶּרֶת וְהַגַּמֶּלֶת הָעוֹבֶרֶת מִמָּקוֹם לְמָקוֹם,

וְלָנָה בְּתוֹכָהּ וְהוּדְּחָה עִמָּהֶן –

הֵן בִּסְקִילָה, וּמָמוֹנָן פָּלֵט.

וְאִם נִשְׁתַּהוּ שָׁם שְׁלשִׁים יוֹם –

הֵן בְּסַיִיף, וּמָמוֹנָן אָבֵד"!

אָמַר **רָבָא**:

לָא קַשְׁיָא:

הָא - לִבְנֵי מָתָא,

הָא - לִיתוּבֵי מָתָא.

כִּדְתַנְיָא:

"הַמּוּדָּר הֲנָאָה מֵאַנְשֵׁי הָעִיר;

כָּל שֶׁנִּשְׁתַּהָא שָׁם שְׁנֵים עָשָׂר חֹדֶשׁ – אָסוּר לֵיהָנוֹת מִמֶּנּוּ,

פָּחוֹת מִכָּאן – מוּתָּר.

מִיוֹשְׁבֵי הָעִיר;

כָּל שֶׁנִּשְׁתַּהָא שָׁם שְׁלשִׁים יוֹם – אָסוּר לֵיהָנוֹת מִמֶּנּוּ,

פָּחוֹת מִכָּאן – מוּתָּר לֵיהָנוֹת מִמֶּנּוּ".

וּלְכָל מִילֵּי מִי בָּעֵינַן שְׁנֵים עָשָׂר חֹדֶשׁ?!

וְהָתַנְיָא:

"שְׁלשִׁים יוֹם - לְתַמְחוּי,

שְׁלשָׁה חֳדָשִׁים - לְקוּפָּה,

שִׁשָּׁה - לִכְסוּת,

תִּשְׁעָה - לִקְבוּרָה,

שְׁנֵים עָשָׂר - לְפַסֵּי הָעִיר"!

אָמַר **רַבִּי אַסִי** אָמַר **רַבִּי יוֹחָנָן**:

כִּי תְּנַן נַמִי מַתְנִיתִין "שְׁנֵים עָשָׂר חֹדֶשׁ" – לְפַסֵּי הָעִיר תְּנַן.

וְאָמַר **רַבִּי אַסִי** אָמַר **רַבִּי יוֹחָנָן**:

הַכֹּל לְפַסֵּי הָעִיר, וַאֲפִילּוּ מִיָּתְמֵי,

אֲבָל רַבָּנַן – לָא,

דְּרַבָּנַן לָא צְרִיכִי נְטִירוּתָא.

אָמַר **רַב פַּפָּא**:

לְשׁוּרָא וּלְפָרָשָׁאָה וּלְטַרְזִינָא אֲפִילּוּ מִיָּתְמֵי,

אֲבָל רַבָּנַן - לָא צְרִיכִי נְטִירוּתָא.

כְּלָלָא דְּמִילְּתָא:

כָּל מִילְּתָא דְּאִית לְהוּ הֲנָאָה מִינֵּיהּ – אֲפִילּוּ מִיָּתְמֵי.

**רַבָּה** רְמָא צְדָקָה אַיָּתְמֵי דְּבֵי בַּר מָרְיוֹן.

אָמַר לֵיהּ אַבַּיֵי:

וְהָתָנֵי **רַב שְׁמוּאֵל בַּר יְהוּדָה**:

"אֵין פּוֹסְקִין צְדָקָה עַל הַיְּתוֹמִים אֲפִילּוּ לְפִדְיוֹן שְׁבוּיִם"!

אָמַר לֵיהּ:

אֲנָא לְאַחְשׁוּבִינְהוּ קָא עָבֵידְנָא.

1. הגהת הב"ח מוסיפה את המילה "ליה". [↑](#footnote-ref-1)
2. אֶסְפְּרֵם מֵחוֹל יִרְבּוּן הֱקִיצֹתִי וְעוֹדִי עִמָּךְ [↑](#footnote-ref-2)
3. כִּי בָרֵךְ אֲבָרֶכְךָ וְהַרְבָּה אַרְבֶּה אֶת זַרְעֲךָ כְּכוֹכְבֵי הַשָּׁמַיִם וְכַחוֹל אֲשֶׁר עַל שְׂפַת הַיָּם וְיִרַשׁ זַרְעֲךָ אֵת שַׁעַר אֹיְבָיו [↑](#footnote-ref-3)
4. אֲנִי חוֹמָה וְשָׁדַי כַּמִּגְדָּלוֹת אָז הָיִיתִי בְעֵינָיו כְּמוֹצְאֵת שָׁלוֹם [↑](#footnote-ref-4)
5. אַף חֹבֵב עַמִּים כָּל קְדֹשָׁיו בְּיָדֶךָ וְהֵם תֻּכּוּ לְרַגְלֶךָ יִשָּׂא מִדַּבְּרֹתֶיךָ [↑](#footnote-ref-5)
6. וּלְכֹם מְהוֹדְעִין דִּי כָל כָּהֲנַיָּא וְלֵוָיֵא זַמָּרַיָּא תָרָעַיָּא נְתִינַיָּא וּפָלְחֵי בֵּית אֱלָהָא דְנָה מִנְדָּה בְלוֹ וַהֲלָךְ לָא שַׁלִּיט לְמִרְמֵא עֲלֵיהֹם [↑](#footnote-ref-6)